**ФАКУЛТЕТ ОРГАНИЗАЦИОНИХ НАУКА**

**УНИВЕРЗИТЕТ У БЕОГРАДУ**

**Јове Илића 154, Београд**

**Изборном већу Факултета организационих наука**

**Декану Факултета организационих наука**

**Предмет: Избор једног сарадника у звање сарадник у настави, на одређено време од једне године са пуним радним временом за ужу научну област Менаџмент и управљање пројектима**

Одлуком Изборног већа Факултета организационих наука, Универзитета у Београду (05-02 бр. Сл. од 22.12.2021.) расписан је конкурс за избор једног сарадника у звање сарадник у настави, на одређено време од једне године са пуним радним временом, за ужу научну област **Менаџмент и управљање пројектима.**

Одлуком Изборног већа Факултета организационих наука, Универзитета у Београду (05-02 бр. Сл. од 22.12.2021.) именовани смо за чланове Комисије за припрему Извештаја о пријављеним кандидатима, у следећем саставу:

1. **др Дејан Петровић**, редовни професор Факултета организационих наука, Универзитет у Београду – председник комисије,
2. **др Драган Бјелица**, ванредни професор Факултета организационих наука, Универзитет у Београду – члан комисије,
3. **др Небојша Бојовић**, редовни професор Саобраћајног факултета, Универзитет у Београду – члан комисије.

Након увида у конкурсни материјал, Комисија упућује Декану и Изборном већу Факултета следећи

**ИЗВЕШТАЈ**

На конкурс, објављен у публикацији Националне службе за запошљавање „Послови“ бр. 1009 од 12.10.2022. године, у предвиђеном року пријавила се једна кандидаткиња, Теа Борозан која је поднела сву документацију захтевану конкурсом.

**ПОДАЦИ О КАНДИДАТУ ТЕИ БОРОЗАН**

1. **Биографски подаци**

**Теа Борозан** рођена је 12.10.1999. године у Београду. У периоду од 2006. до 2014. године похађала је основну школу „Иво Андрић“. За постигнути успех у основном образовању награђена је дипломом „Вук Караџић“. Након тога уписује Трећу београдску гимназију, друштвено језички смер, коју завршава 2018. године, такође као Вуковац.

У јулу, исте године уписује Факултет организационих наука, Универзитета у Београду, студијски програм Менаџмент и организација, модул Менаџмент. Основне студије је завршила у септембру 2022. године са просечном оценом 9,86 и оценом 10 на завршном раду под насловом „Модел развоја пословних вештина студената заснованог на симулационим играма“. Тренутно је студент мастер академских студија на Факултету организационих наука, на студијском програму Управљање пројектима и инвестицијама.

Три године је била прималац стипендије Министарства просвете, науке и технолошког развоја, током друге и треће године студија била је прималац стипендије града Београда – за студенте са просечном оценом преко 9,50, а у завршној години је била добитник стипендије „Доситеја“ Фонда за младе таленте Републике Србије, чиме се нашла међу 1050 најбољих студената у Србији

У току завршне године основних академских студија започиње своју академску каријеру као демонстратор на Катедри за менаџмент и управљање пројектима Факултета организационих наука, где је и даље ангажована.

**Радно искуство**

Током 2021. и 2022. године Теа је учествовала у извођењу наставе као сарадник у настави ван радног односа (демонстратор), на предметима Менаџмент и Управљање инвестицијама, у оквиру Катедре за менаџмент и управљање пројектима. У зимском семестру школске 2021/22. године је награђена за најбоље постигнуте резултате на студентској анкети, са просечном оценом педагошког рада 4,95, а у летњем семестру исте школске године просечна оцена је износила 4,90.

Учествовала је у изради документа на пројекту „Београд 2030“. Тренутно је члан техничког одбора Комисије за израду Стратегије развоја Факултета организационих наука и део тима за развој Центра за професионалну сертификацију менаџера.

Од октобра 2019. године до октобра 2020. године била је активан члан студентске организације „*Case study club*“, а у периоду од 2011. до 2020. године била је модератор на општинском Такмичењу рецитатора и Такмичењу ритмике, плеса и фолклора у оквиру Центра за културу и образовање Раковица.

1. **Библиографија научних и стручних радова**

Током свог ангажовања на Катедри за менаџмент и управљање пројектима, Теа је учествовала као коаутор на стручним пројектима и писала два рада објављена у зборнику радова научних конференција на којима је учествовала.

*Саопштења са међународних научних скупова штампано у целини (M33)*

1. Stanimirović P., Djordjević A., **Borozan T.** (2022) Online Education as a Development Opportunity for Higher Education Institutions. *41st* *International Conference on Organizational Science Development: Society’s Challenges for Organizational Opportunities,* (pp. 917 - 932). Portorož, Slovenia, 23. - 25. Mar: Faculty of Organizational Sciences, University of Maribor. ISBN: 978-961-286-583-2
2. Bjelica D., Mitrović Z., **Borozan T.** (2022) THE FUTURE IS ALREADY HERE: DO WE NEED TO UPSKILL DIGITAL PROJECT MANAGERS? *18th International Symposium of Organizational Sciences (SymOrg 2022) -* *Sustainable Business Management and Digital Transformation: Challenges and Opportunities in the Post-COVID Era,* (pp. 248 - 250). Belgrade, Serbia, 11. - 14. June: Faculty of Organizational Sciences, University of Belgrade. ISBN: 978-86-7680-411-5

*Коаутор студија на стручним пројектима*

* Члан Техничког одбора на пројекту израде стратешког документа: „Стратегија развоја Града Београда до 2030. године“ (2021-2022), наручилац пројекта: Град Београд;
* Члан Техничког одбора на пројекту израда стратешког документа: Стратегија развоја ФОН-а до 2030. године“ (2022), наручилац пројекта: Универзитет у Београду Факултет организационих наука.

**МИШЉЕЊЕ И ПРЕДЛОГ КОМИСИЈЕ**

На основу увида у достављену документацију, Комисија је утврдила да се на конкурс у предвиђеном року пријавила једна кандидаткиња, Теа Борозан. Кандидаткиња је доставила све што је предвиђено конкурсом и утврђено је да кандидаткиња Теа Борозан испуњава све услове прописане Законом о високом образовању и Статутом Факултета организационих наука.

Увидом у достављену документацију, Комисија закључује да је кандидаткиња остварила значајне резултате у досадашњем образовању и раду. Због испуњавања услова конкурса и поседовања одговарајућих квалификација, Комисија предлаже Декану и Изборном већу Факултета организационих наука да се Теа Борозан изабере за сарадника у звању сарадника у настави, за ужу научну област Менаџмент и управљање пројектима, на одређено време од једне године са пуним радним временом.

У Београду, 1.11.2022. године

 **ЧЛАНОВИ КОМИСИЈЕ**

др Дејан Петровић, редовни професор,

Факултет организационих наука, председник комисије

др Драган Бјелица, ванредни професор,

Факултет организационих наука, члан комисије

др Небојша Бојовић, редовни професор,

Саобраћајни факултет, члан комисије